Ja, dessverre.
For mange vil beregningen av gevinst og tap for alle transaksjoner medføre en nesten uoverkommelig oppgave.
Mange har nok tenkt (og håpet) at man kunne gjøre en mer lettvint beregning, f.eks. kun beregne gevinst og tap ved overføring fra kryptovaluta til norske kroner eller annen fiat.
Denne løsningen ligner på den man har for aksjesparekonto, og er en spesialregel for aksjer.
Det finnes derimot ingen slik spesialregel for kryptovaluta og den harde realitet er at gevinster og tap skal beregnes for hver eneste realisasjon av kryptovaluta.
Har du for mange transaksjoner til at du kan regne ut manuelt, bør du forsøke å bruke en beregningstjeneste.
Som tidligere nevnt er to eksempler på dette kryptosekken.no (norsk) og cointracking.info (tysk).
Reese Legal garanterer ikke for noen av disse tjenestene, men har god erfaring i å bruke disse (og noen andre beregningsmetoder også).